Bangladesh on praegu maailmas üks paremini orkaanideka ja üleujutusteks valmistunud riikidest. Viimase aastakümne  jooksul on seal orkaanide tagajärjel hukkunute arv jõudsalt vähenenud. Samas ei ole hoiatussüsteemid kallid ja tehniliselt keerukad. Orkaanide tuleku eest hoiatavad inimesed liiguvad jalgrattal ja hüüavad ruuporisse manitsusi minna orkaani eest varju. Varjupaiku on ehitatud nii inimestele kui ka loomadele. Ka on hakanud moslemid ujumist õppima, mis pole islamimaades tavapäane.